המערער, סא"ל אבי עטיה, נתן את הדין לפני בית-הדין הצבאי לתעבורה במחוז שיפוטי הדרום בגין עברה שעניינה אי קיום החובה להחזיק בהגה, לפי סעיף 28(ב) לתקנות התעבורה על כי בחודש אוקטובר 2007 נהג ברכב צבאי תוך שהוא משתמש במכשיר טלפון נייד שלא באמצעות דיבורית.
הוטלו עליו בגין כך 75 ימי פסילת רישיונות למשך שנתיים וכן קנס בסך 1000 ש"ח.
המערער, באמצעות באת-כוחו, עו"ד האוזמן, עתר להקלה בעונשו. צוין בהודעת הערעור כי האמור בעברה נושנה, שנסיבותיה אינן מן החמורות - המערער נהג במהירות נמוכה ושוחח באמצעות הרמקול המותקן במכשיר.
טרם הדיון בערעור נדברו הצדדים ובאו לכלל הסכמה.
הצדדים ביקשו כי אדון בערעור שלא בנוכחותם.
הסכמת הצדדים, המבוססת על איזון בין חומרת העברה לבין נסיבות ביצוע העברה, מקובלת עליי ואני מאשרה.
עונשו של המערער יוקל, אפוא, כך, שחלף העונשים אשר הוטלו עליו בערכאה קמא, יושתו עליו קנס בסך 750 ש"ח וכן 30 ימי פסילת רישיונות על תנאי למשך שנתיים.
ניתן והודע היום, ג' בכסלו התשס"ט, 30 בנובמבר 2008, בפומבי ובמעמד בעלי הדין.